वजन कमी करण्याचं वेड धोकादायक; लोक गरजेपेक्षा जास्त बारीक होत आहेत, डॉक्टरांनी दिला इशारा

Mahaenews A link to your homepage with your site title as anchor text
Dangerous Weight Loss Trend GLP1 Injections Health Risk: आजच्या सोशल मीडियाच्या युगात ‘स्लिम दिसणं’ ही फॅशन नाही, तर एक प्रकारची स्पर्धा झाली आहे. पण या स्पर्धेत अनेकजण आरोग्याचा विचारच करत नाहीत. वजन कमी करण्याच्या अतिरेकी वेडेपणामुळे आता एक नवीन धोका समोर येतोय. याबाबत डॉक्टरांनी स्पष्ट इशारा दिला आहे.

‘स्लिम’ दिसण्याचा ट्रेंड

इन्स्टाग्रामवर दिसणारी परफेक्ट बॉडी, सेलिब्रिटींचा फिटनेस आणि झटपट ‘स्लिम’ करणाऱ्या औषधांमुळे लोक वेगाने वजन कमी करण्याकडे वळत आहेत. विशेषतः GLP-1 वेट लॉस इंजेक्शन (जसे ओझेम्पिक, वेगोवी, मौनजारो) यांची मागणी भारतात झपाट्याने वाढत आहे. ही औषधं मूळतः डायबिटीजसाठी तयार झाली होती. पण आता ती ‘कॉस्मेटिक वेट लॉस’साठी मोठ्या प्रमाणावर वापरली जात आहेत.

2024 मध्ये या औषधांचा बाजार सुमारे 1000 कोटी रुपयांचा होता आणि 2030 पर्यंत तो 4-5 पट वाढण्याचा अंदाज आहे. 2025 मध्येच विक्री 571 कोटींवरून 1230 कोटी रुपयांपर्यंत पोहोचली आहे.

हेही वाचा – राजकारण आणि समाजावर बोट ठेवणारे विजयचे 5 ब्लॉकबस्टर चित्रपट, ज्यांनी समाजाला दिला मोठा संदेश

…म्हणजे हेल्दी वेट लॉस नाही

मुंबईतील डायटीशियन सुचिता श्रीवास्तव यांच्या मते, “गाल कमी करणं किंवा चेहरा आत जाणं म्हणजे हेल्दी वेट लॉस नाही.” जेव्हा वजन खूप वेगाने कमी होतं, तेव्हा फक्त फॅटच नाही तर मसल्स आणि त्वचेखालील फॅटही कमी होतं. त्यामुळे चेहरा थकलेला दिसतो. जर डाएटमध्ये प्रोटीन, हेल्दी फॅट्स आणि व्हिटॅमिन्स कमी असतील, तर त्वचेची गुणवत्ता कमी होते आणि चेहरा वयस्कर दिसू लागतो.

‘स्टार्वेशन मोड’ आणि शरीरावर परिणाम

अनेक लोक वजन कमी करण्यासाठी औषधांसोबत खूप कमी जेवन करतात. पण यामुळे शरीर ‘स्टार्वेशन मोड’मध्ये जातं म्हणजेच शरीर स्वतःचे मसल्स तोडून ऊर्जा निर्माण करू लागतं. यामुळे मसल लॉस, अशक्तपणा आणि शरीर सैल होतं. पाण्याचं कमी सेवन, इलेक्ट्रोलाइट्सकडे दुर्लक्ष आणि पोषणतत्वांची कमतरता यामुळे स्किन ड्राय होते, केस गळतात आणि थकवा वाढतो.

कोणते पोषणतत्व कमी पडतात?

-वेगाने वजन कमी केल्यास अनेक आवश्यक पोषक घटक कमी होतात:

-प्रोटीन कमी – मसल लॉस

-आयर्न कमी – थकवा, पिवळसर त्वचा

-व्हिटॅमिन B12 कमी – चक्कर, अशक्तपणा

-व्हिटॅमिन D आणि कॅल्शियम कमी – हाडं कमकुवत

-ओमेगा-3 कमी – स्किन ड्राय

-यामुळे शरीर आतून कमजोर होतं आणि चेहरा निस्तेज दिसतो.

वेट लॉस इंजेक्शन किती सुरक्षित?

बॅरिएट्रिक सर्जरी तज्ज्ञ डॉ. शरद शर्मा यांच्या मते, “GLP-1 औषधं घेतल्यावर वजन कमी होतं, पण त्यात 20% ते 40% हिस्सा मसल्सचा असू शकतो.” याचा अर्थ वजन कमी होत असलं तरी शरीर कमकुवत होतंय. तसेच, या औषधांमुळे भूक कमी होते, कॅलरी कमी घेतल्या जातात आणि शरीर ऊर्जा मिळवण्यासाठी मसल्स तोडतं. म्हणूनच, योग्य प्रोटीन आणि स्ट्रेंथ ट्रेनिंग अत्यंत गरजेचं आहे.

महाईन्यूज-X वर फॉलो करा : महाईन्यूजला instagram वर फॉलो करा